नई दिल्ली । बाजार में नकली उत्पादों की बिक्री से स्थानीय उत्पादकों के कारोबार पर प्रतिकूल प्रभाव पड़ रहा है। इससे केवल सात प्रकार के उद्योगों को ही 1,05,381 करोड़ रपए का नुकसान होने का अनुमान है। उद्योग मंडल फिक्की-कास्केड की एक ताजा रिपोर्ट में नकली सामानों की समस्या का यह रूप दर्शाने के साथ यह भी कहा गया है कि इससे इन उद्योगों में लाखों लोगों की नौकरी का भी खतरा पैदा हो गया है। उद्योग मंडल फिक्की की तस्करी और नकली सामानों के खिलाफ काम करने वाली इकाई फिक्की-कास्केड के ताजा आंकड़े के अनुसार अवैध कारोबार से सरकार के राजस्व पर भी असर पड़ रहा है और इससे सरकारी खजाने को सालाना 39,239 करोड़ रपए का नुकसान हो रहा है। विभिन्न देशों और क्षेत्रों में अवैध सामानों का व्यापार तेजी से बढ रहा है। अवैध कारोबार और आपराधिक गतिविधियों से नियंतण्र जीडीपी (सकल घरेलू उत्पाद) का 8 से 15 फीसद प्रभावित हुआ है।